
משרד התחבורה והבטיחות בדרכים
רשות הספנות והנמלים
מכרז פומבי מס' 16/16
להכנת תכנית מתאר ארצית למעגנות ישראל בים התיכון

           משרד התחבורה והבטיחות בדרכים- רשות הספנות והנמלים (להלן: המשרד או הרשות) מזמין בזאת מציעים להגיש הצעות להכנת תכנית מתאר ארצית למעגנות לחופי ישראל בים התיכון (להלן- התכנית). מטרת התכנית לתת מענה ברמה מתארית לביקוש למקומות עגינה ושירותים נדרשים נוספים לכלי שייט קטנים לשנת היעד 2040. התכנית תהווה את המסגרת התכנונית לתוספת מקומות עגינה, לרבות איתור ומיקום מעגנות חדשות (להלן: השירותים).
    המועד האחרון להגשת הצעות הנו  15.9.2016 עד השעה 12:00. שאר המועדים מפורטים במסמכי המכרז. 

 * המשרד שומר לעצמו את הזכות לשנות את המועדים שפורטו במסמכי המכרז, לפי שיקול דעתו הבלעדי.

1. תקופת ההתקשרות- תקופת ההתקשרות במכרז תהיה לתקופה של שנתיים מיום חתימה על הסכם ההתקשרות. תקופה זו מוערכת כפרק הזמן הנדרש להשלמת התכנית עד לאישורה על ידי המועצה הארצית והממשלה.  לרשות שמורה האופציה להאריך את תקופת ההתקשרות בשנה נוספת (להלן: תקופת הארכה) ובסך הכול לתקופה כוללת שלא תעלה על 3 שנים.
2. תנאי סף – לנוסח המלא והמחייב של תנאי הסף יש לעיין במסמכי מכרז. 
        להלן עיקרי תנאי הסף בהם מחויב מציע המבקש כי הצעתו תיבחן לגופו של עניין.

     על המציע לעמוד בכל התנאים המפורטים, בסעיפים הקטנים להלן והכל כמפורט במסמכי המכרז ולצרף את כל 
     המסמכים והאישורים שלהלן (אשר עליהם להיות אך ורק על שם מציע אחד בלבד).
     יודגש כי תנאים אלו הינם בנוסף ליתר התנאים שבמסמכי המכרז.
· המציע צרף את כל האישורים הנדרשים לפי חוק עסקאות גופים ציבוריים, התשל"ו – 1976 ובכלל זה תצהיר לעניין היעדר הרשעה לפי חוק עובדים זרים (איסור העסקה שלא כדין והבטחת תנאים הוגנים) התשנ"א – 1991 והיעדר הרשעה לפי חוק שכר מינימום, התשמ"ז -  1987.
· המציע יציג אישור פקיד מורשה, יועץ מס או רואה חשבון בדבר ניהול פנקסי חשבונות כדין.
· אם המציע הוא תאגיד - אישור מרשות התאגידים, המעיד כי אין לו חובות אגרה שנתית לשנים שקדמו לשנה בה מוגשת ההצעה וכן, במקרה של חברה, כי לא מצוין בנסח כאמור, שהמציע הוא חברה מפרת חוק או שהיא בהתראה לפני רישום כחברה מפרת חוק.
· המציע יעמיד לטובת ביצוע העבודה צוות רב תחומי כמפורט במסמכי המכרז והכולל  בין היתר:
1. ראש צוות התכנון:
1. אדריכל ו/או בעל תואר אקדמי שני לפחות בתכנון ערים או תואר רלוונטי אחר, המוכר ע"י המועצה להשכלה גבוהה. 
2. בעל ניסיון בעריכה, ניהול וקידום עד לאישור של הגורמים המוסמכים, בין השנים 2006-2015 של לפחות שלוש עבודות מהסוגים הבאים:  תכנית מתאר לישוב או לחלק משמעותי ממנו  ]שטח משמעותי= כמשמעו בסעיף 62  א(ג)(2)(ג) לחוק התכנון והבניה, תשכ"ה[ 1965 - ו/או תכנית מתאר מחוזית ו/או תכנית מתאר ארצית ו/או תכנית לתשתית לאומית ו/או מסמך מדיניות ו/או מסמך תכנון אסטרטגי. 
3. בעל ניסיון מוכח של 5 שנים לפחות, בין השנים 2006-2015 כראש צוות תכנון, שהוביל ורכז צוות יועצים ומתכננים רב תחומי שמנה לפחות 5 חברים בפרויקט תכנוני אחד מבין המנויים בסעיף הקודם. 
2. מרכז תפעולי :
1. בעל תואר אקדמי ראשון לפחות ממוסד מוכר ע"י המועצה להשכלה גבוהה בתכנון ערים ו/או כל תואר רלוונטי אחר.
2. בעל ניסיון של 3 שנים לפחות בין השנים 2008-2015, בניהול וריכוז פרויקט להכנת תכנית אב ו/או תכנית מתאר מחוזית/ארצית בהיקף מחוזי ומעלה.
3. בעל ניסיון של 3 שנים לפחות בין השנים 2008-2015 בניהול, ריכוז והפעלת צוותי תכנון ויעוץ מקצועיים.
3.  מתכנן ערים/מתכנן סביבתי: 
1. בעל ניסיון של 5 שנים לפחות בין השנים 2006-2015 בתחום התכנון הפיזי ו/או סביבתי ותכנון סטטוטורי (תכנון ובניה).
2. בעל ניסיון בתכנון של לפחות שלוש עבודות מהסוגים הבאים: תכנית מתאר לישוב או לחלק משמעותי ממנו ו/או תכנית מתאר מחוזית ו/או תכנית מתאר ארצית ו/או תכנית לתשתית לאומית ו/או מסמך מדיניות ו/או מסמך תכנון אסטרטגי. 
4. יועץ בתחום פרוגרמה : 
א. בעל תואר אקדמאי בתחום גיאוגרפיה או תכנון ערים על הגדרותיו השונות באוניברסיטאות השונות או כלכלה או הנדסה אזרחית או הנדסת תעשייה וניהול או הנדסאי תעשיה וניהול אדריכלות.
ב.  בעל ניסיון של 5 שנים לפחות בין המועדים 1/2005 - 1/2016 בהכנת פרוגרמות.
3. בעל ניסיון בהכנת לפחות 2 פרוגרמות במסגרת עבודות מהסוגים הבאים: תכנית מתאר לישוב או לחלק משמעותי ממנו [שטח משמעותי - כמשמעו בסעיף 62 א(ג)(2)(ג) לחוק התכנון והבניה, תשכ"ה- 1965] ו/או תכנית מתאר מחוזית ו/או תכנית מתאר ארצית ו/או תכנית לתשתית לאומית ו/או מסמך מדיניות ברמה המחוזית/ ארצית בתחום התכנון  ו/או פרוגרמה תחבורתית בעדיפות לתחבורה ימית .
5. אקולוג ימי: 
1. בעל תואר אקדמי שני (לפחות) ממוסד אקדמי מוכר במדעי החיים. 
2. בעל ניסיון 5 שנים לפחות בין המועדים 1/2005 - 1/2016  ביעוץ בתחום אקולוגיה ימית, בדגש על תכנון ופיתוח תשתיות כגון נמלים,   מרינות ו/או מבנים ימיים אחרים.
6.  יועץ / מהנדס לתשתיות ימיות והיבטים גיאוטכניים : 
1. בעל תואר אקדמי ראשון (לפחות) בהנדסה אזרחית או הנדסה חופית, ממוסד אקדמי מוכר ע"י המועצה להשכלה גבוהה .
2. בעל ניסיון בתכנון מפורט או ניהול הנדסי  של לפחות שלושה פרויקטים של הנדסה ימית / חופית בעשר השנים האחרונות.  לשם הבהרה : פרויקטים של הנדסה ימית הכוללים הקמת וביסוס מבנים ימיים כגון: נמל ימי ושוברי גלים, מעגנה, מזח, מסוף ימי למכולות, פעולות ייבוש ים, הזנת חול וכו' .
7.  יועץ  כלכלי :
1. בעל תואר ראשון (לפחות) ממוסד אקדמי מוכר ע"י המועצה להשכלה גבוהה בכלכלה או במנהל עסקים או תואר רלוונטי אחר.
2. בעל ניסיון בביצוע של לפחות 4 עבודות ייעוץ כלכליות ב -5 השנים האחרונות, בהיבטי כלכלה עירונית ו/או היבטי סביבה ו/או תחום התכנון.
8.  יועץ לנושאים סדימנטולוגיים, מורפולוגיים ומורפודינאמיים בסביבת החוף : 
1. בעל תואר שני (לפחות) ממוסד אקדמי מוכר ע"י המועצה להשכלה גבוהה בגיאוגרפיה פיסית או גאולוגיה או מדעי כדור הארץ או מדעי הסביבה.
2. בעל וותק וניסיון של 5 שנים במהלך השנים 2006-2015 בייעוץ בנושאים העוסקים בתהליכים דינאמיים חופיים כגון : הסעת חולות, השפעת מבנים ימיים על המורפולוגיה של החופים בסביבתם
3. יכולת ניתוח מודלים סיפרתיים הידרודינמיים וסדימנטולוגיים ובקיאות במאפיינים הסדימנטולוגיים של קרקעית הים והחוף. 
9.  יועץ לענף השייט, כלי שייט קטנים, ספורט וחינוך ימי : 
א. בעל ניסיון מוכח של 8 שנים לפחות בין השנים  2000- 2016 בתחומי החינוך הימי העממי, בדגש על פעילות המשלבת פעילות ימית חינוכית, חברתית ולימודית. 
10.  יועץ ניהול ותפעול מעגנות : 
א. בעל היכרות וניסיון מוכח של 8 שנים לפחות בין השנים  2000- 2016, בתחום תפעול וניהול מעגנות (מרינות) בים התיכון, בדגש על היקף התשתיות והשטחים הנדרשים לתפעול המעגנות, על מכלול השירותים הנלווים לסוגיהם שהן נדרשות לספק.
· כל אנשי הצוות יהיו בעלי כישורים ותעודות הסמכה בתוקף כמוגדר במסמכי המכרז.
· המציע צירף להצעתו ערבות מכרז בסך של 60,000 ש"ח בתוקף עד ליום 15.4.2017  ובנוסח המצורף למסמכי המכרז.
         הצעה שלא תעמוד בכל התנאים המפורטים לעיל תיפסל על הסף.

שאלות הבהרה- שאלות הבהרה ובקשות יועברו בכתב למר רוני זיסו, הממונה מטעם המשרד למכרז זה, לפקס שמספרו 04-8632119 או למייל  zissua@mot.gov.il   את שאלות ההבהרה ניתן להפנות עד ולא יאוחר מיום 1.8.2016
אופן הגשת ההצעה והמועד להגשתה-  את ההצעות יש להגיש במעטפה סגורה ללא סימני זיהוי של המציע, עד ולא יאוחר מיום 15/9/2016 בשעה 12:00 כאמור, לתיבת המכרזים של משרד התחבורה - רשות הספנות והנמלים בכתובת: רח' פל ים 15א', קריית הממשלה, בניין ב', קומה 21, חיפה.  הצעה שלא תמצא בתיבת המכרזים במועד, לא תידון.
3. פרסום המכרז - מסמכי המכרז מפורסמים באתר הפרסומים הרשמי של ממשלת ישראל בכתובת   WWW.PIRSUM.GOV.IL, באתר מינהל הרכש הממשלתי בכתובת   MR.GOV.IL. WWW ובאתר רשות הספנות והנמלים asp.mot.gov.il 
      יודגש כי ככל שקיימת סתירה בין מסמכי המכרז לכתוב במודעה זו, האמור במסמכי המכרז יגבר.

                                                                                                                   ועדת המכרזים

קריית הממשלה המחוזית חיפה
רחוב פל-ים 15א', תד. 806, חיפה 31007
טל. 04-8632156/128
פקס. 04-8632127
abdelhalimt@mot.gov.il

